
ĠUSTIFIKAZZJONI QASIRA
Il-proposta attwali tifforma parti minn pakkett usa’ ta’ miżuri li għandhom l-għan li jtejbu s-sikurezza marittima.  Filwaqt li elementi oħra tal-pakkett jinvolvu bidliet speċifiċi għas-settur tas-sajd, huwa daqstant ieħor evidenti li d-Direttiva dwar l-Istat tal-bandiera hija ta’ importanza vitali għall-komunitajiet tas-sajd; il-bnadar ta’ konvenjenza, pereżempju, jikkawżaw problemi kbar għal dak li għandu x’jaqsam ma’ sikurezza, kundizzjonijiet tax-xogħol, traċċabbiltà tal-prodotti tas-sajd u kundizzjonijiet ekwivalenti ta’ kompetizzjoni. 

Il-pakkett tal-2009 dwar is-sikurezza marittima kien fil-biċċa l-kbira reazzjoni għal sensiela ta’ diżastri tal-baħar, li wieħed mill-akbar fosthom kien id-diżastru tal-Prestige ’l barra mill-kosta tal-Galicia fl-2002.  Dan id-diżastru kien, fin-natura tiegħu, bla preċedent u kellu effett devastanti fuq il-ħajja tal-baħar, l-għasafar u l-ambjent usa’.  Dan, konsegwentement, kellu impatt qawwi fuq dawk kollha involuti fis-sajd, b’mod partikolari dawk involuti fis-sajd qrib il-kosta u fis-sajd artiġjanali u fis-settur tal-frott tal-baħar bil-qoxra.  

Id-diżastru enfasizza wkoll nuqqasijiet kbar fir-rispons tal-gvern Spanjol – li ġew enfasizzati fir-riżoluzzjoni tal-Parlament wara li seħħ id-diżastru[footnoteRef:1] – kif ukoll id-disparitajiet fis-sikurezza marittima madwar l-UE.  Il-Parlament, dak iż-żmien, qajjem tħassib serju rigward il-bnadar ta’ konvenjenza u d-Direttiva tal-2009 dwar ir-rekwiżiti tal-Istat tal-bandiera għenet xi ftit biex tirrimedja dan. [1:  P5_TA(2004)0350 ] 


Il-Kummissjoni tqis li d-Direttiva tal-2009 b’mod ġenerali ġiet trasposta tajjeb mill-Istati Membri u ħolqot kundizzjonijiet ta’ kompetizzjoni aktar ekwivalenti fis-settur tat-tbaħħir.  Madankollu, ma baqgħetx kompletament aġġornata mal-iżviluppi fil-livell tal-OMI u għad hemm inkonsistenzi fir-rigward tal-ispezzjonijiet u tal-monitoraġġ.

Il-proposta tal-Kummissjoni għalhekk għandha l-għan li taġġorna d-Direttiva biex tikkonforma b’mod aktar sħiħ mal-istandards tal-OMI, tarmonizza l-ispezzjonijiet u l-monitoraġġ, tippromwovi soluzzjonijiet diġitali u ttejjeb il-kooperazzjoni bejn l-awtoritajiet tal-Istati Membri.  Il-proposta għandha wkoll l-għan li ttejjeb it-taħriġ b’rabta mal-Istat tal-bandiera.

Ir-rapporteur tappoġġja bis-sħiħ l-għan tal-Kummissjoni li jiġi aġġornat r-reġim leġiżlattiv attwali u jiġi żgurat li jibqa’ allinjat bis-sħiħ mal-istandards internazzjonali.  Hija tilqa’ wkoll l-azzjonijiet biex it-teknoloġiji diġitali jitħaddnu b’mod aktar sħiħ.

Bl-istess mod, madankollu, hija tenfasizza riżoluzzjonijiet reċenti fejn il-Parlament Ewropew kompla jesprimi tħassib fir-rigward tal-kwistjoni tal-bdil tal-bandiera u l-bnadar ta’ konvenjenza.[footnoteRef:2] Din tibqa’ kwistjoni ewlenija għall-ambjent u, minn perspettiva tas-sajd, għal dawk li l-għajxien tagħhom jiddependi fuq dak l-ambjent.  Dawn il-fehmiet huma riflessi fis-soċjetà ċivika usa’, pereżempju fil-Galicia, fejn il-pjattaforma Nunca Máis qed tkompli bil-kampanja, wara li seħħ id-diżastru tal-Prestige, biex it-tbaħħir kollu fl-ilmijiet tal-UE jikkonforma mal-istandards tal-OMI. [2:  Pereżempju, ir-riżoluzzjoni P9_TA(2022)0356 u fl-ewwel qari tal-proposta FuelEU Maritime.] 


L-Ewropa fiha wħud mill-aktar kanali tat-tbaħħir internazzjonali traffikużi fid-dinja u l-kwistjoni tal-vapuri li jużaw bnadar ta’ konvenjenza li jgħaddu minn żoni marittimi sensittivi bħall-kuritur ta’ Fisterra tibqa’ attwali.

Il-ħtiġijiet ivarjaw bejn l-ilmijiet li huma differenti ħafna minn xulxin, bħall-Baltiku, il-Mediterran u l-kosta tal-Atlantiku.  Madankollu, dawn iż-żoni kollha jappoġġjaw komunitajiet li jiddependu fuq ambjent marittimu nadif – u kollha jiddependu fuq reġim ta’ sikurezza marittima li jiffunzjona tajjeb.  Il-proposta attwali għandha tifforma parti mill-isforzi kontinwi biex tittejjeb il-ħidma tal-UE fil-protezzjoni tal-ambjent tal-baħar vitali tagħna – kif ukoll tal-ekonomija, tas-sigurtà tal-ikel u tal-komunitajiet dipendenti fuq is-sajd, l-akkwakultura u l-frott tal-baħar bil-qoxra.

Fl-aħħar nett, ir-rapporteur jiddispjaċiha dwar il-proċedura mqassra li kellu jiffaċċja l-Kumitat għas-Sajd.  Il-Kumitat kellu jingħata sorveljanza sħiħa fuq skala ta’ żmien raġonevoli għal pakkett ta’ tali importanza għall-industrija tas-sajd. 

EMENDI
[bookmark: IntroA]Il-Kumitat għas-Sajd jistieden lill-Kumitat għat-Trasport u t-Turiżmu, bħala l-kumitat responsabbli, biex jieħu inkunsiderazzjoni dan li ġej:
<RepeatBlock-Amend><Amend>Emenda		<NumAm>1</NumAm>
<DocAmend>Proposta għal direttiva</DocAmend>
<Article>Premessa 1</Article>
	

	Test propost mill-Kummissjoni
	Emenda

	(1)	Is-sikurezza tat-tbaħħir tal-Unjoni u taċ-ċittadini li jużawh u l-protezzjoni tal-ambjent jenħtieġ li jkunu żgurati f’kull ħin.
	(1)	Is-sikurezza tas-settur marittimu tal-Unjoni, tal-baħħara u taċ-ċittadini li jużawh, flimkien mal-benesseri tal-passiġġieri u tal-membri tal-ekwipaġġ kif ukoll il-protezzjoni tal-ambjent jenħtieġ li jkunu żgurati f’kull ħin. Jenħtieġ ukoll li f’kull ħin wieħed iżomm f’moħħu li għadd kbir ta’ impjiegi u komunitajiet kostali jiddependu fuq dik il-protezzjoni tal-ambjent.


</Amend>
<Amend>Emenda		<NumAm>2</NumAm>
<DocAmend>Proposta għal direttiva</DocAmend>
<Article>Premessa 1a (ġdida)</Article>
	

	Test propost mill-Kummissjoni
	Emenda

	
	(1a)	Il-benesseri tal-ħaddiema fl-industrija marittima, l-iżgurar ta’ kundizzjonijiet tax-xogħol ġusti u protezzjoni adegwata għall-baħħara jenħtieġ li jiġu ggarantiti.


<TitreJust>Ġustifikazzjoni</TitreJust>
Din id-Direttiva ġustament tenfasizza s-sikurezza tat-tbaħħir tal-Unjoni u l-protezzjoni ambjentali. Madankollu, tista’ tibbenefika minn rikonoxximent aktar espliċitu tal-importanza ta’ kundizzjonijiet tax-xogħol ġusti u l-benesseri tal-baħħara, li huma aspetti kritiċi tal-operazzjonijiet marittimi.
</Amend>
<Amend>Emenda		<NumAm>3</NumAm>
<DocAmend>Proposta għal direttiva</DocAmend>
<Article>Premessa 2</Article>
	

	Test propost mill-Kummissjoni
	Emenda

	(2)	Skont id-dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-1982 (UNCLOS) u l-Konvenzjonijiet li għalihom l-OMI hija depożitarja, l-Istati li huma partijiet ta’ dawk l-istrumenti huma responsabbli għall-promulgazzjoni ta’ liġijiet u regolamenti u għat-teħid tal-passi l-oħrajn kollha li jistgħu jkunu meħtieġa sabiex dawn l-istrumenti jingħatalhom effett sħiħ u komplut biex jiġi żgurat li, fir-rigward tas-sikurezza tal-ħajja fuq il-baħar u l-ħarsien tal-ambjent tal-baħar, vapur ikun adattat għas-servizz li għalih ikun maħsub.
	(2)	Skont id-dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-1982 (UNCLOS) u l-Konvenzjonijiet li għalihom l-OMI hija depożitarja, l-Istati li huma partijiet ta’ dawk l-istrumenti huma responsabbli għall-promulgazzjoni ta’ liġijiet u regolamenti u għat-teħid tal-passi l-oħrajn kollha li jistgħu jkunu meħtieġa sabiex dawn l-istrumenti jingħatalhom effett sħiħ u komplut biex jiġi żgurat li, fir-rigward tas-sikurezza tal-ħajja fuq il-baħar u l-ħarsien tal-ambjent tal-baħar u ta’ dawk li l-għajxien tagħhom jiddependi minn dak l-ambjent, vapur ikun adattat għas-servizz li għalih ikun maħsub.


</Amend>
<Amend>Emenda		<NumAm>4</NumAm>
<DocAmend>Proposta għal direttiva</DocAmend>
<Article>Premessa 2a (ġdida)</Article>
	

	Test propost mill-Kummissjoni
	Emenda

	
	(2a)	Sitwazzjonijiet mhux sikuri fuq il-baħar jistgħu jwasslu għal aċċidenti u diżastri marittimi, li jista’ jkollhom impatt bla preċedent fuq ekosistemi (vulnerabbli) tal-baħar. L-ibħra u l-oċeani għandhom rwol kruċjali biex jirregolaw il-klima tad-dinja u huma bir enormi tal-karbonju, u għalhekk huwa essenzjali li dawn l-ekosistemi jiġu protetti.


</Amend>
<Amend>Emenda		<NumAm>5</NumAm>
<DocAmend>Proposta għal direttiva</DocAmend>
<Article>Premessa 5</Article>
	

	Test propost mill-Kummissjoni
	Emenda

	(5)	Fil-livell internazzjonali, il-funzjoni tal-investigazzjoni tal-aċċidenti marittimi hija parti mir-responsabbiltajiet tal-Istat tal-bandiera, filwaqt li fil-livell tal-Unjoni din issir indipendenti u regolata mid-Direttiva 2009/18/KE tal-Parlament Ewropew u tal-Kunsill29. Jenħtieġ li din id-Direttiva ma taffettwax id-Direttiva 2009/18/KE.
	(5)	Fil-livell internazzjonali, il-funzjoni tal-investigazzjoni tal-aċċidenti marittimi hija parti mir-responsabbiltajiet tal-Istat tal-bandiera; fejn huwa ta’ importanza kbira li jiġi żgurat li l-investigazzjonijiet tal-aċċidenti jipprijoritizzaw ir-responsabbiltà u t-tagħlim biex jiġu evitati aċċidenti futuri; filwaqt li fil-livell tal-Unjoni din issir indipendenti u regolata mid-Direttiva 2009/18/KE tal-Parlament Ewropew u tal-Kunsill29. Jenħtieġ li din id-Direttiva ma taffettwax id-Direttiva 2009/18/KE.

	_________________
	_________________

	29 Id-Direttiva 2009/18/KE tal-Parlament Ewropew u tal-Kunsill tat-23 ta’ April 2009 li tistabbilixxi l-prinċipji fundamentali li jirregolaw l-investigazzjoni ta’ aċċidenti fis-settur tat-trasport marittimu u li temenda d-Direttiva tal-Kunsill 1999/35/KE u d-Direttiva 2002/59/KE tal-Parlament Ewropew u tal-Kunsill (ĠU L 131, 28.5.2009, p. 114)
	29 Id-Direttiva 2009/18/KE tal-Parlament Ewropew u tal-Kunsill tat-23 ta’ April 2009 li tistabbilixxi l-prinċipji fundamentali li jirregolaw l-investigazzjoni ta’ aċċidenti fis-settur tat-trasport marittimu u li temenda d-Direttiva tal-Kunsill 1999/35/KE u d-Direttiva 2002/59/KE tal-Parlament Ewropew u tal-Kunsill (ĠU L 131, 28.5.2009, p. 114)


<TitreJust>Ġustifikazzjoni</TitreJust>
Id-Direttiva żżomm l-indipendenza tal-investigazzjonijiet tal-aċċidenti marittimi, li hija essenzjali. Madankollu, għandha tenfasizza wkoll is-sinifikat ta’ rapportar, trasparenza u responsabbiltà bir-reqqa f’dawn l-investigazzjonijiet biex jiġi żgurat li l-lezzjonijiet jittieħdu u jiġu applikati biex jiġu evitati aċċidenti futuri.
</Amend>
<Amend>Emenda		<NumAm>6</NumAm>
<DocAmend>Proposta għal direttiva</DocAmend>
<Article>Premessa 7</Article>
	

	Test propost mill-Kummissjoni
	Emenda

	(7)	L-amministrazzjonijiet marittimi tal-Istati Membri jenħtieġ li jkunu jistgħu jibbażaw fuq riżorsi adegwati, inkluża l-kapaċità teknika tat-teħid ta’ deċiżjonijiet, għall-implimentazzjoni tal-obbligi tagħhom ta’ Stat tal-bandiera, b’mod proporzjonat mad-daqs u t-tip tal-flotta tagħhom u abbażi tar-rekwiżiti relevanti tal-OMI. Sabiex tittejjeb il-prestazzjoni kwalitattiva ġenerali tal-vapuri li jtajru l-bandiera ta’ Stat Membru huwa meħtieġ ukoll li jiġi armonizzat il-monitoraġġ strett u bir-reqqa, inkluż l-iżvilupp ta’ regoli u r-rieżami tad-disinn, tal-organizzazzjonijiet rikonoxxuti li jwettqu dmirijiet tal-Istat tal-bandiera f’isem l-Istati Membri.
	(7)	L-amministrazzjonijiet marittimi tal-Istati Membri jenħtieġ li jkunu jistgħu jibbażaw fuq riżorsi adegwati, inkluża l-kapaċità teknika tat-teħid ta’ deċiżjonijiet, għall-implimentazzjoni tal-obbligi tagħhom ta’ Stat tal-bandiera, b’mod proporzjonat mad-daqs u t-tip tal-flotta tagħhom u abbażi tar-rekwiżiti relevanti tal-OMI. Jenħtieġ li tingħata attenzjoni sħiħa lill-amministrazzjonijiet taħt il-livell ta’ Stat Membru li għandhom kompetenzi fis-settur tas-sajd, f’konformità mal-ordni legali ta’ kull Stat Membru. Sabiex tittejjeb il-prestazzjoni kwalitattiva ġenerali tal-vapuri li jtajru l-bandiera ta’ Stat Membru huwa meħtieġ ukoll li jiġi armonizzat il-monitoraġġ strett u bir-reqqa, inkluż l-iżvilupp ta’ regoli u r-rieżami tad-disinn, tal-organizzazzjonijiet rikonoxxuti li jwettqu dmirijiet tal-Istat tal-bandiera f’isem l-Istati Membri.


</Amend>
<Amend>Emenda		<NumAm>7</NumAm>
<DocAmend>Proposta għal direttiva</DocAmend>
<Article>Premessa 8</Article>
	

	Test propost mill-Kummissjoni
	Emenda

	(8)	Jenħtieġ li jiġu stabbiliti kriterji u miri ta’ spezzjoni minimi relatati ma’ dawk ir-riżorsi abbażi tal-esperjenza prattika tal-Istati Membri, inkluż l-użu ta’ spetturi mhux esklussivi, permezz ta’ miżuri ta’ implimentazzjoni.
	(8)	Jenħtieġ li jiġu stabbiliti kriterji u miri ta’ spezzjoni minimi relatati ma’ dawk ir-riżorsi abbażi tal-esperjenza prattika u ta’ osservazzjoni tal-Istati Membri, inkluż l-użu ta’ spetturi mhux esklussivi, permezz ta’ miżuri ta’ implimentazzjoni.


<TitreJust>Ġustifikazzjoni</TitreJust>
Filwaqt li l-esperjenza teoretika tista’ ma tkunx l-aktar utli għall-ispezzjonijiet, l-esperjenza ta’ osservazzjoni tista’ tkun ta’ benefiċċju sinifikanti għall-Istati Membri fl-implimentazzjoni tal-aħjar xenarju possibbli bbażat fuq il-modus operandi f’pajjiżi oħra billi tipprovdi għarfien prattiku, opportunitajiet ta’ tagħlim, u pedament għal teħid ta’ deċiżjonijiet infurmat.
</Amend>
<Amend>Emenda		<NumAm>8</NumAm>
<DocAmend>Proposta għal direttiva</DocAmend>
<Article>Premessa 9</Article>
	

	Test propost mill-Kummissjoni
	Emenda

	(9)	Jenħtieġ li t-twettiq, wara l-kwalifika, ta’ skema armonizzata għall-bini tal-kapaċità mis-surveyors u mill-ispetturi tal-Istat tal-bandiera jiżgura kundizzjonijiet ekwi bejn l-amministrazzjonijiet marittimi u jikkontribwixxi għall-prestazzjoni kwalitattiva tal-vapuri li jtajru l-bandiera ta’ Stat Membru.
	(9)	Jenħtieġ li t-twettiq, wara l-kwalifika, ta’ skema armonizzata għall-bini tal-kapaċità għas-surveyors u għall-ispetturi tal-Istat tal-bandiera jiżgura kundizzjonijiet ekwi bejn l-amministrazzjonijiet marittimi u jikkontribwixxi għall-prestazzjoni kwalitattiva tal-vapuri li jtajru l-bandiera ta’ Stat Membru. Jenħtieġ li jiġu żgurati taħriġ kontinwu u żvilupp professjonali għall-baħħara sabiex jibqgħu aġġornati mal-istandards ambjentali u tas-sikurezza li qed jevolvu.


<TitreJust>Ġustifikazzjoni</TitreJust>
Il-programm tal-bini tal-kapaċità għas-surveyors u għall-ispetturi tal-Istat tal-bandiera huwa pass pożittiv. Biex dan jissaħħaħ, l-iżvilupp professjonali kontinwu u l-opportunitajiet ta’ taħriġ jistgħu jiġu enfasizzati biex jiġi żgurat li dawn il-professjonisti jibqgħu mgħammra tajjeb biex jadattaw għall-istandards ambjentali u tas-sikurezza li qed jevolvu.
</Amend>
<Amend>Emenda		<NumAm>9</NumAm>
<DocAmend>Proposta għal direttiva</DocAmend>
<Article>Premessa 11</Article>
	

	Test propost mill-Kummissjoni
	Emenda

	(11)	L-istabbiliment u l-iżvilupp ta’ bażi tad-data li tipprovdi informazzjoni essenzjali, f’format elettroniku dwar vapuri li jtajru l-bandiera ta’ Stat Membru, jenħtieġ li jikkontribwixxu għal skambju msaħħaħ ta’ informazzjoni, ikomplu jtejbu t-trasparenza tal-prestazzjoni ta’ flotta ta’ kwalità għolja u jippermettu monitoraġġ imtejjeb tal-obbligi tal-Istat tal-bandiera biex jiġu żgurati kundizzjonijiet ekwi bejn l-amministrazzjonijiet marittimi.
	(11)	L-istabbiliment u l-iżvilupp ta’ bażi tad-data li tipprovdi informazzjoni essenzjali, f’format elettroniku dwar vapuri li jtajru l-bandiera ta’ Stat Membru, jenħtieġ li jikkontribwixxu għal skambju msaħħaħ ta’ informazzjoni, ikomplu jtejbu l-kundizzjonijiet tax-xogħol u l-pagi ta’ flotta biex jippromwovu prattiki ta’ xogħol ġusti u jippermettu monitoraġġ imtejjeb tal-obbligi tal-Istat tal-bandiera biex jiġu żgurati kundizzjonijiet ekwi bejn l-amministrazzjonijiet marittimi.


</Amend>
<Amend>Emenda		<NumAm>10</NumAm>
<DocAmend>Proposta għal direttiva</DocAmend>
<Article>Premessa 12a (ġdida)</Article>
	

	Test propost mill-Kummissjoni
	Emenda

	
	(12a)	It-trasparenza fl-operazzjonijiet marittimi jenħtieġ li tiġi żgurata flimkien mar-responsabbiltà tas-sidien tal-bastimenti għal kwalunkwe ksur tar-regolamenti dwar is-sikurezza jew ambjentali.


<TitreJust>Ġustifikazzjoni</TitreJust>
L-iżgurar tal-aċċess għall-informazzjoni għall-awtoritajiet rilevanti huwa kruċjali għall-finijiet ta’ monitoraġġ. Barra minn hekk, jistgħu jsiru dispożizzjonijiet biex jiġu protetti l-informaturi li jirrapportaw ksur tas-sikurezza jew ambjentali, li jikkontribwixxu għal kultura ta’ trasparenza u responsabbiltà.
</Amend>
<Amend>Emenda		<NumAm>11</NumAm>
<DocAmend>Proposta għal direttiva</DocAmend>
<Article>Premessa 12b (ġdida)</Article>
	

	Test propost mill-Kummissjoni
	Emenda

	
	(12b)	L-awtoritajiet rilevanti jenħtieġ li jistabbilixxu mekkaniżmi għall-informaturi biex jirrapportaw ksur tas-sikurezza u ambjentali mingħajr biża’ ta’ ritaljazzjoni.


<TitreJust>Ġustifikazzjoni</TitreJust>
Id-Direttiva għandha tipprovdi wkoll mekkaniżmi ċari għall-ħaddiema biex jirrapportaw tħassib dwar is-sikurezza u l-ambjent, filwaqt li trawwem approċċ proattiv għas-sikurezza.
</Amend>
<Amend>Emenda		<NumAm>12</NumAm>
<DocAmend>Proposta għal direttiva</DocAmend>
<Article>Premessa 17</Article>
	

	Test propost mill-Kummissjoni
	Emenda

	(17)	Sabiex jiġu diskussi kwistjonijiet tal-Istat tal-bandiera, inklużi kwistjonijiet tekniċi, u jiġi ffaċilitat l-iskambju ta’ għarfien espert u informazzjoni, jenħtieġ li jiġi stabbilit grupp ta’ livell għoli dwar kwistjonijiet tal-Istat tal-bandiera li jikkonsisti mill-awtoritajiet nazzjonali tal-Istati Membri, mill-esperti tal-Istat tal-bandiera u mill-ispetturi, kif ukoll, kif xieraq, mill-esperti mis-settur privat.
	(17)	Sabiex jiġu diskussi kwistjonijiet tal-Istat tal-bandiera, inklużi kwistjonijiet tekniċi, u jiġi ffaċilitat l-iskambju ta’ għarfien espert u informazzjoni, jenħtieġ li jiġi stabbilit grupp ta’ livell għoli dwar kwistjonijiet tal-Istat tal-bandiera li jikkonsisti mill-awtoritajiet nazzjonali tal-Istati Membri, mill-esperti u mill-ispetturi tal-Istat tal-bandiera, kif ukoll, meta xieraq, mill-esperti mis-settur privat u mir-rappreżentanti tal-ħaddiema marittimi.


<TitreJust>Ġustifikazzjoni</TitreJust>
L-istabbiliment ta’ grupp ta’ livell għoli għall-kwistjonijiet tal-Istat tal-bandiera huwa żvilupp pożittiv. Madankollu, dan jista’ jissaħħaħ billi tiġi inkluża r-rappreżentanza mill-ħaddiema u r-rappreżentanti tagħhom biex jiġi żgurat approċċ olistiku għall-governanza marittima.
</Amend>
<Amend>Emenda		<NumAm>13</NumAm>
<DocAmend>Proposta għal direttiva</DocAmend>
<Article>Premessa 18</Article>
	

	Test propost mill-Kummissjoni
	Emenda

	(18)	Jenħtieġ li tiġi stabbilita għodda elettronika ta’ rapportar għall-finijiet tat-titjib ulterjuri tal-ġbir konsistenti tal-istatistika rilevanti u tad-data marittima u tal-informazzjoni mill-Istati Membri.
	(18)	Jenħtieġ li tiġi stabbilita għodda elettronika ta’ rapportar għall-finijiet tat-titjib ulterjuri tal-ġbir konsistenti tal-istatistika rilevanti u tad-data marittima u tal-informazzjoni mill-Istati Membri filwaqt li jitqiesu l-obbligi ta’ rapportar diġà eżistenti f’atti oħra tal-Unjoni bħar-Regolament (KE) Nru 1224/2009.


</Amend>
<Amend>Emenda		<NumAm>14</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 2</Article>
<DocAmend2>Direttiva 2009/21/KE</DocAmend2>
<Article2>Artikolu 4 – paragrafu 1</Article2>
	

	Test propost mill-Kummissjoni
	Emenda

	1.	Qabel ma vapur li jkun ingħata d-dritt li jtajjar il-bandiera tiegħu jingħata l-permess li jopera, l-Istat Membru kkonċernat għandu jiżgura li l-vapur inkwistjoni jikkonforma mar-regoli u r-regolamenti internazzjonali applikabbli. B’mod partikolari, għandu jivverifika r-rekords tas-sikurezza tal-vapur billi juża r-rapporti u ċ-ċertifikati ta’ spezzjoni li jinsabu fil-bażi tad-data msemmija fl-Artikolu 6a. Huwa għandu, jekk ikun neċessarju, jikkonsulta mal-Istat tal-bandiera li jkun qed jitlef sabiex jistabbilixxi jekk kwalunkwe nuqqas pendenti jew kwistjoni ta’ sikurezza identifikati minn dan tal-aħħar għadhom mhux solvuti.
	1.	Qabel ma vapur li jkun ingħata d-dritt li jtajjar il-bandiera tiegħu jingħata l-permess li jopera, l-Istat Membru kkonċernat għandu jiżgura li l-vapur inkwistjoni jikkonforma mar-regoli u r-regolamenti internazzjonali applikabbli, b’mod partikolari fir-rigward tal-kundizzjonijiet tax-xogħol tal-baħħara u l-ħarsien tal-ambjent. B’mod partikolari, għandu jivverifika r-rekords tas-sikurezza tal-vapur billi juża r-rapporti u ċ-ċertifikati ta’ spezzjoni li jinsabu fil-bażi tad-data msemmija fl-Artikolu 6a. Huwa għandu, jekk ikun neċessarju, jikkonsulta mal-Istat tal-bandiera biex jindirizza kwalunkwe nuqqas pendenti jew kwistjoni ta’ sikurezza. Din il-kollaborazzjoni għandu jkollha l-għan li tiżgura li kwalunkwe nuqqas pendenti jew tħassib dwar is-sikurezza jiġu solvuti kompletament qabel jopera l-vapur.


</Amend>
<Amend>Emenda		<NumAm>15</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	(a)	il-projbizzjoni mit-tbaħħir ta’ vapuri sakemm dawn il-vapuri ma jkunux jistgħu isalpaw f’konformità mar-regoli u l-istandards internazzjonali;
	(a)	il-projbizzjoni mit-tbaħħir ta’ vapuri sakemm dawn il-vapuri ma jkunux jistgħu isalpaw f’konformità mar-regoli u l-istandards internazzjonali; inkluż it-twettiq ta’ eżerċizzji regolari tas-sikurezza u eżerċizzji oħra biex tiġi żgurata l-prontezza tal-ekwipaġġ għal sitwazzjonijiet ta’ emerġenza, u l-infurzar tar-regolamenti dwar is-sigħat ta’ mistrieħ tal-ekwipaġġ għall-prevenzjoni ta’ aċċidenti relatati mal-għeja;


</Amend>
<Amend>Emenda		<NumAm>16</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	(b)	L-iżgurar li l-vapuri intitolati li jtajru l-bandiera tagħhom ikunu ġew ikkontrollati f’konformità mal-linji gwida għall-istħarriġ skont is-Sistema Armonizzata tal-Perizji u ċ-Ċertifikazzjoni (HSSC); u,
	(b)	l-iżgurar li l-vapuri intitolati li jtajru l-bandiera tagħhom ikunu ġew ikkontrollati f’konformità mal-linji gwida għall-istħarriġ skont is-Sistema Armonizzata tal-Perizji u ċ-Ċertifikazzjoni (HSSC). Dan jinkludi t-twettiq ta’ awditi ambjentali biex tiġi vvalutata l-konformità mar-regolamenti relatati mal-emissjonijiet, il-ġestjoni tal-ilma tas-saborra, u tħassib ambjentali ieħor, li jmur lil hinn mill-ispezzjonijiet standard tas-sikurezza;


</Amend>
<Amend>Emenda		<NumAm>17</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	
	(ba)	il-promozzjoni ta’ kultura ta’ sikurezza abbord billi jitħeġġeġ ir-rapportar ta’ kważi aċċidenti u kundizzjonijiet mhux sikuri, kif ukoll it-titjib kontinwu tal-prattiki tas-sikurezza;


</Amend>
<Amend>Emenda		<NumAm>18</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	
	(bb)	il-kollaborazzjoni ma’ Stati tal-bandiera u korpi internazzjonali oħra biex jitwettqu spezzjonijiet konġunti, tiġi kondiviża l-informazzjoni, u jiġu armonizzati l-isforzi ta’ infurzar biex jiġi żgurat l-infurzar effettiv tar-regoli u l-istandards internazzjonali;


</Amend>
<Amend>Emenda		<NumAm>19</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	(c)	it-twettiq ta’ spezzjonijiet supplimentari tal-Istat tal-bandiera ta’ vapuri biex jiġi vverifikat li l-kundizzjoni attwali tal-vapur hija konformi maċ-ċertifikati li għandu.
	(c)	it-twettiq ta’ spezzjonijiet supplimentari tal-Istat tal-bandiera ta’ vapuri biex jiġi vverifikat li l-kundizzjoni attwali u l-kundizzjonijiet tax-xogħol tal-vapur huma konformi maċ-ċertifikati li għandu. Dawn l-ispezzjonijiet għandhom jinkludu wkoll it-taħriġ u l-benesseri tal-ekwipaġġ, filwaqt li jiżguraw li l-membri tal-ekwipaġġ jirċievu taħriġ xieraq fi proċeduri ta’ sikurezza u ambjentali, u li d-drittijiet u l-benesseri tagħhom ikunu protetti f’konformità mal-Konvenzjoni dwar ix-Xogħol Marittimu, 2006 (MLC 2006);


</Amend>
<Amend>Emenda		<NumAm>20</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	
	(ca)	l-użu ta’ teknoloġija ta’ monitoraġġ avvanzata, bħat-traċċar bis-satellita u sensuri remoti, biex jiġu intraċċati l-attivitajiet ta’ vapur u l-konformità mar-regolamenti f’ħin reali;


</Amend>
<Amend>Emenda		<NumAm>21</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 3</Article>
<DocAmend2>Direttiva 2009/21/KE</DocAmend2>
<Article2>Artikolu 4a</Article2>
	

	Test propost mill-Kummissjoni
	Emenda

	
	(cb)	l-obbligu li l-vapuri jissottomettu rapporti regolari dwar is-sikurezza u l-konformità ambjentali u jagħmlu dawn ir-rapporti aċċessibbli għall-awtoritajiet rilevanti għar-rieżami, u b’hekk jissaħħu r-rapportar u t-trasparenza.


</Amend>
<Amend>Emenda		<NumAm>22</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(ga)	informazzjoni relatata mal-prestazzjoni ambjentali tal-vapur, bħal data dwar l-emissjonijiet (eż. emissjonijiet ta’ gassijiet serra, emissjonijiet ta’ ossidu tal-kubrit) u data dwar il-ġestjoni tal-ilma tas-saborra u ta’ sustanzi oħra li potenzjalment iniġġsu;


</Amend>
<Amend>Emenda		<NumAm>23</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gb)	dettalji dwar l-ekwipaġġ tal-vapur, inklużi l-kwalifiki, iċ-ċertifikazzjonijiet, u s-sigħat ta’ mistrieħ tagħhom, biex tiġi żgurata l-konformità mar-regolamenti tax-xogħol u tas-sikurezza;


</Amend>
<Amend>Emenda		<NumAm>24</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gc)	ir-rapportar ta’ kwalunkwe aċċident, inċident, jew kważi aċċident, flimkien mal-azzjonijiet meħuda biex dawn jiġu indirizzati, li jikkontribwixxu għal kultura proattiva tas-sikurezza;


</Amend>
<Amend>Emenda		<NumAm>25</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gd)	informazzjoni dwar it-tip, il-kwantità, u l-immaniġġjar tal-merkanzija, speċjalment għall-vapuri li jġorru materjali perikolużi jew oġġetti perikolużi, biex tiġi vvalutata l-konformità mar-regolamenti tat-trasport u tas-sikurezza;


</Amend>
<Amend>Emenda		<NumAm>26</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(ge)	id-data relatata mas-sistema tal-ġestjoni tas-sikurezza tal-vapur, inklużi r-rekords tal-laqgħat tas-sikurezza, il-valutazzjonijiet tal-perikli, u l-azzjonijiet korrettivi meħuda;


</Amend>
<Amend>Emenda		<NumAm>27</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gf)	data dwar miżuri ta’ sigurtà u konformità ma’ kodiċijiet u konvenzjonijiet internazzjonali ta’ sigurtà marittima, partikolarment rilevanti fl-ambjent konxju mis-sigurtà tal-lum;


</Amend>
<Amend>Emenda		<NumAm>28</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gg)	informazzjoni dwar aġġornamenti teknoloġiċi, manutenzjoni tat-tagħmir, u modifiki relatati mas-sikurezza magħmula lill-vapur;


</Amend>
<Amend>Emenda		<NumAm>29</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gh)	ir-rekords relatati mal-benesseri u l-kundizzjonijiet tal-għajxien tal-baħħara, inklużi r-rekords tal-ilmenti jew tat-tħassib tal-ekwipaġġ;


</Amend>
<Amend>Emenda		<NumAm>30</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gi)	il-kapaċità tal-Istati Membri li jivverifikaw l-awtentiċità u l-validità taċ-ċertifikati u d-dokumentazzjoni ppreżentati mill-vapur, li jgħinu fil-ġlieda kontra l-frodi u jiżguraw il-konformità;


</Amend>
<Amend>Emenda		<NumAm>31</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva 2009/21/KE</DocAmend2>
<Article2>Artikolu 6</Article2>
	

	Test propost mill-Kummissjoni
	Emenda

	
	(gj)	ir-rapportar dwar il-prattiki tas-sostenibbiltà, bħall-konsum tal-fjuwil, il-miżuri tal-effiċjenza enerġetika, u l-isforzi għat-tnaqqis tal-impatt ambjentali, l-allinjament mal-għanijiet ta’ sostenibbiltà globali.


</Amend>
<Amend>Emenda		<NumAm>32</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9a</Article2>
	

	Test propost mill-Kummissjoni
	Emenda

	
	(ja)	li jiżviluppa rakkomandazzjonijiet u linji gwida għall-ispezzjonijiet u l-proċeduri tal-Istat tal-bandiera li jagħtu prijorità lill-protezzjoni tad-drittijiet tal-ħaddiema u s-sikurezza tal-vapuri, inkluż l-involviment tar-rappreżentanti tal-ħaddiema fl-ispezzjonijiet tas-sikurezza;


</Amend>
<Amend>Emenda		<NumAm>33</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9a</Article2>
	

	Test propost mill-Kummissjoni
	Emenda

	
	(jb)	li jipprovdi rakkomandazzjonijiet għall-ispezzjonijiet u l-proċeduri tal-Istat tal-bandiera li jenfasizzaw il-konformità ambjentali, filwaqt li jiġi żgurat li l-vapuri jkunu qed jaderixxu mar-regolamenti u l-linji gwida ambjentali internazzjonali;


</Amend>
<Amend>Emenda		<NumAm>34</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9a</Article2>
	

	Test propost mill-Kummissjoni
	Emenda

	
	(jc)	li jassisti fl-iżvilupp ta’ miżuri għall-promozzjoni tar-responsabbiltà soċjali u l-konformità mal-istandards tax-xogħol fuq il-vapuri, inkluż il-monitoraġġ u r-rapportar dwar il-benesseri tal-ekwipaġġ, il-kundizzjonijiet tax-xogħol, u l-aderenza mal-Konvenzjoni dwar ix-Xogħol Marittimu, 2006 (MLC, 2006);


</Amend>
<Amend>Emenda		<NumAm>35</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9a</Article2>
	

	Test propost mill-Kummissjoni
	Emenda

	
	(jd)	li jinkoraġġixxi lill-Istati tal-bandiera jinvolvu ruħhom mal-komunitajiet lokali fil-portijiet tal-waqfa biex jindirizzaw kwalunkwe tħassib soċjali jew ambjentali relatat mal-operazzjonijiet tal-vapuri, filwaqt li jiġu promossi relazzjonijiet pożittivi u prattiki marittimi responsabbli;


</Amend>
<Amend>Emenda		<NumAm>36</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9a</Article2>
	

	Test propost mill-Kummissjoni
	Emenda

	
	(je)	li jagħti pariri dwar l-integrazzjoni ta’ teknoloġiji ġodda, bħal għodod ta’ rapportar diġitali u apparati tal-IoT, biex tissaħħaħ l-effettività tal-ispezzjonijiet u s-sorveljanza tal-Istat tal-bandiera, filwaqt li jitqiesu wkoll l-aspetti tal-privatezza tad-data u taċ-ċibersigurtà;


</Amend>
<Amend>Emenda		<NumAm>37</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9a</Article2>
	

	Test propost mill-Kummissjoni
	Emenda

	
	(jf)	li jistabbilixxi mekkaniżmi għar-riżoluzzjoni tal-kunflitti u s-soluzzjoni tat-tilwim relatati mal-ispezzjonijiet u l-proċeduri tal-Istat tal-bandiera, filwaqt li jiġu żgurati proċessi ġusti u trasparenti.


</Amend>
<Amend>Emenda		<NumAm>38</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9b</Article2>
	

	Test propost mill-Kummissjoni
	Emenda

	
	(iva)	l-investimenti f’teknoloġiji ekoloġiċi u ambjentalment sostenibbli, bħall-użu ta’ fjuwils aktar nodfa jew tagħmir għat-tnaqqis tal-emissjonijiet, biex jintwerew l-isforzi lejn it-tnaqqis tal-impronta ambjentali tal-flotta bil-bandiera;


</Amend>
<Amend>Emenda		<NumAm>39</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9b</Article2>
	

	Test propost mill-Kummissjoni
	Emenda

	
	(ivb)	l-inizjattivi u l-miżuri meħuda biex jippromwovu kultura ta’ sikurezza abbord il-vapuri, inklużi programmi ta’ taħriġ, eżerċizzji ta’ sikurezza, u kampanji ta’ sensibilizzazzjoni fost il-membri tal-ekwipaġġ dwar il-prattiki tas-sikurezza;


</Amend>
<Amend>Emenda		<NumAm>40</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9b</Article2>
	

	Test propost mill-Kummissjoni
	Emenda

	
	(ivc)	kwalunkwe inċident, aċċident, jew ksur relatat mar-rekwiżiti tas-sikurezza u tal-prevenzjoni tat-tniġġis, flimkien mal-azzjonijiet meħuda biex dawn jiġu indirizzati, filwaqt li jiġu promossi t-trasparenza u r-responsabbiltà;


</Amend>
<Amend>Emenda		<NumAm>41</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva 2009/21/KE</DocAmend2>
<Article2>Artikolu 9b</Article2>
	

	Test propost mill-Kummissjoni
	Emenda

	
	(ivd)	il-kollaborazzjoni ma’ Stati Membri oħra u korpi internazzjonali biex jittejbu s-sikurezza u l-prevenzjoni tat-tniġġis, inklużi l-ispezzjonijiet konġunti, il-kondiviżjoni tal-informazzjoni, u l-parteċipazzjoni f’inizjattivi internazzjonali biex jittejbu s-sikurezza marittima u l-protezzjoni ambjentali;


</Amend></RepeatBlock-Amend>

